షర్మిలా మాండ్రే

షర్మిలా మాండ్రే (జననం 1990 అక్టోబరు 28) భారతీయ నటి, సినిమా నిర్మాత. ఆమె ప్రధానంగా కన్నడ చిత్రాలలో నటిస్తుంది. ఆమె సజ్ని (2007)తో అరంగేట్రం చేసింది. అదే సంవత్సరం కృష్ణతో విజయాన్ని అందుకుంది. అలాగే ఆమె వెంకట ఇన్ సంకట (2009), స్వయంవర (2010) చిత్రాలకు ప్రశంసలు అందుకుంది. ఆమె తమిళంలో మిరట్టల్ (2012), తెలుగులో కెవ్వు కేక (2013) సినిమాలతో ఎంట్రీ ఇచ్చింది. ఆమె ఉత్తమ మహిళా అరంగేట్రానికి SIIMA అవార్డు అందుకుంది.  షర్మిలా మాండ్రే కెరీర్ లో ఆకే (2017), గాలిపాట 2 (2022) చిత్రాలు కూడా ఆమెకు మంచి పేరు తెచ్చిపెట్టాయి.

ఆమె తమిళ చిత్రం ఎవనుక్కు ఎంగేయో మ్యాచ్ ఇరుక్కు (2018)తో నిర్మాతగా మారింది. బెంగుళూరు టైమ్స్ 25 మోస్ట్ డిజైరబుల్ ఉమెన్ లిస్ట్‌లో షర్మిలా మాండ్రే 2012లో 10వ స్థానంలో నిలవగా 2014లో 8వ స్థానం సాధించింది. అలాగే బెంగుళూరు టైమ్స్ 30 మోస్ట్ డిజైరబుల్ ఉమెన్ లిస్ట్ 2020లో ఆమె 20వ స్థానంలో నిలిచింది.

 బాల్యం, విద్య 
ఆమె 1990 అక్టోబరు 28న కర్ణాటకలోని బెంగుళూరులో జన్మించింది. ఆమె తన పాఠశాల విద్యను బెంగళూరులోని సోఫియా హైస్కూల్‌లో పూర్తి చేసింది. ఆమె తండ్రి దయానంద మాండ్రే వ్యాపారవేత్త, కార్ రేసింగ్ ఔత్సాహికుడు. ఆమె తాత రామానంద నారాయణరావు మాండ్రే సినిమా నిర్మాత, పంపిణీదారు. అలాగే ఆయన బెంగళూరులోని సంగమ్ టాకీస్ వ్యవస్థాపకుడు. షర్మిలా మాండ్రే మేనత్త సునంద మురళీ మనోహర్ సినీ నిర్మాత.

 వ్యక్తిగత జీవితం 
షర్మిలా మాండ్రే 2013లో తన పేరుకు అదనపు "ఇ" (Sharmiela Mandre) జోడించింది. 2020లో బెంగళూరులో ఆమె ప్రయాణిస్తున్న కారు స్తంభానికి ఢీకొనడంతో ఆమెకు గాయాలయ్యాయి.

 ఫిల్మోగ్రఫీ 

 నటిగా 
YearTitleRoleNotes2007సజ్నిసజ్నికృష్ణఅంజలిఈ బంధనశృతి2008నవగ్రహకిరణ్మస్త్ మజా మాడిఆమెనేస్పెషల్ అప్పియరెన్స్2009శివమణిశృతివెంకట ఇన్ సంకటరిపోర్టర్2010స్వయంవరఅనూషకరి చిరతేశృతి2011ధన్ ధనా ధన్ఛార్మి2012మిరట్టల్దీపికతమిళం సినిమా2013కెవ్వు కేకమహాలక్ష్మితెలుగు సినిమా2014గోవా2015ముంతాజ్అంజలి / ముంతాజ్2017ఆకేషర్మిలా దేశాయ్ / మాయమాస్ లీడర్షర్మిల2022గాలిపట 2షర్మిల2023మండల: UFO ఇన్సిడెంట్మాయపోస్ట్ ప్రొడక్షన్దసరాఅనికాపూర్తయింది

 నిర్మాతగా 
YearTitleCastLanguage2018ఎవనుక్కు ఎంగేయో మ్యాచ్ ఇరుక్కువిమల్, అష్నా జవేరిTamil2021నానుమ్ సింగిల్ థాన్అట్టకత్తి దినేష్, దీప్తి సతిTamil2023సందక్కారివిమల్, శ్రియ శరణ్Tamilదసరాసతీష్ నినాసం, షర్మిల మాండ్రేKannadaకాదల్ కొంజం తూకలాకాళిదాస్ జయరామ్, అమలా పాల్, దుషార విజయన్Tamil

 అవార్డులు, నామినేషన్లు 
YearAwardCategoryFilmResult2008హలో గాంధీనగర అవార్డ్స్ఉత్తమ తొలి నటిసజ్ని2010సౌత్ స్కోప్ స్టైల్ అవార్డ్స్మోస్ట్ స్టైలిష్ నటి - కన్నడస్వయంవర20133వ సౌత్ ఇండియన్ ఇంటర్నేషనల్ మూవీ అవార్డ్స్ఉత్తమ మహిళా అరంగేట్రం - తెలుగుకెవ్వు కేక

 మూలాలు 

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:1990 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు